cyanic-selkie/wikianc huggingface dataset:
Πρεδνιζόνη
Παρενέργειες
Μακροπρόθεσμες παρενέργειες περιλαμβάνουν το σύνδρομο του Cushing, σύνδρομο άνοιας από στεροειδή, κεντρική αύξηση του σωματικού βάρους, οστεοπόρωση, γλαύκωμα και καταρράκτη, σακχαρώδη διαβήτη τύπου 2 και κατάθλιψη μετά από μείωση της δόσης ή διακοπή. Η πρεδνιζόνη οδηγεί επίσης σε λευκοκυττάρωση.
Φαρμακολογία
Η πρεδνιζόνη είναι ένα συνθετικό γλυκοκορτικοειδές που χρησιμοποιείται για τις αντιφλεγμονώδεις και ανοσοκατασταλτικές του ιδιότητες. Η πρεδνιζόνη είναι ένα προφάρμακο. Μεταβολίζεται στο ήπαρ από το 11-β-HSD σε πρεδνιζολόνη, το δραστικό φάρμακο. Η πρεδνιζόνη δεν έχει ουσιαστικά βιολογικά αποτελέσματα έως ότου μετατραπεί μέσω ηπατικού μεταβολισμού σε πρεδνιζολόνη.
Η πρεδνιζόνη απορροφάται στο γαστρεντερικό σωλήνα και έχει χρόνο ημιζωής 2-3 ώρες. Έχει όγκο διανομής 0,4-1 L / kg. Το φάρμακο απομακρύνεται με ηπατικό μεταβολισμό χρησιμοποιώντας ένζυμα κυτοχρώματος P450. Οι μεταβολίτες απεκκρίνονται στη χολή και στα ούρα.
Ιστορία
Η πρώτη απομόνωση και αναγνώριση της δομής της πρεδνιζόνης και της πρεδνιζολόνης έγινε το 1950 από τον Άρθουρ Νόμπιλ. Η πρώτη εμπορικά εφικτή σύνθεση πρεδνιζόνης πραγματοποιήθηκε το 1955 στα εργαστήρια της Schering Corporation, η οποία αργότερα έγινε Schering-Plough Corporation, από τον Άρθουρ Νόμπιλ και συνεργάτες του. Ανακάλυψαν ότι η κορτιζόνη θα μπορούσε να οξειδωθεί μικροβιολογικά σε πρεδνιζόνη από το βακτήριο Corynebacterium simplex. Η ίδια μέθοδος χρησιμοποιήθηκε για την παρασκευή πρεδνιζολόνης από υδροκορτιζόνης.
Η πρεδνιζόνη και η πρεδνιζολόνη εισήχθησαν το 1955 από την Schering and Upjohn, με τα εμπορικά σήματα Meticorten και Delta-Cortef, αντίστοιχα. Αυτά τα συνταγογραφούμενα φάρμακα διατίθενται τώρα από έναν αριθμό κατασκευαστών ως γενόσημα φάρμακα.
Παραπομπές
Κατηγορία:Προφάρμακα Κατηγορία:Κορτικοστεροειδή Κατηγορία:Κετόνες Κατηγορία:Αντινεοπλασματικά και ανοσορρυθμιστικά φάρμακα
Τζέιμς Γιονγκ Χάου
Ο Τζέιμς Χουάνγκ Χάου (κινεζικά: 黃宗霑, πινγίν: Huáng Zōngzhān, αγγλικά: James Wong Howe, 28 Αυγούστου 1899 - 12 Ιουλίου 1976) ήταν Κινέζος κινηματογραφιστής με καριέρα στις Ηνωμένες Πολιτείες Αμερικής. Συμμετείχε σε πάνω από 130 ταινίες. Θεωρείται ως ο άρχοντας στον χειρισμό της σκιάς και ένας από τους πρώτους στη χρήση βαθιάς εστίασης, τόσο στο επίκεντρο όσο και στις μακρινές και κοντινές σκηνές (πλάνα).
Τις δεκαετίες 1930 και 1940 υπήρξε ένας από τους πλέον περιζήτητους κινηματογραφιστές του Χόλυγουντ. Υπήρξε δέκα φορές υποψήφιος για Όσκαρ Καλύτερης Φωτογραφίας, κερδίζοντας εν τέλει δύο, ένα για τη δουλειά του στο Στιγματισμένο ρόδο (1955) κι ένα για το Άγριος σαν θύελλα (1963). Ο Χάου θεωρείται ένας από τους δέκα σημαντικότερους κινηματογραφιστές, σύμφωνα με μία επισκόπηση της International Cinematographers Guild των Ηνωμένων Πολιτείων.
Βιογραφία
Ο Τζέιμς Χάου γεννήθηκε στο Γκουανγκντόνγκ της Ταϊσάν, στην επαρχία Κάντον, το 1899. Ο πατέρας του, Γουόνγκ Χάου, μετανάστευσε στην Αμερική το ίδιο έτος προκειμένου να εργαστεί στον σιδηρόδρομο του βορείου Ειρηνικού ωκεανού και το 1904 τον ακολούθησε και η οικογένειά του. Εγκαταστάθηκαν στο Πάσκο της Ουάσινγκτον όπου άνοιξαν ένα κατάστημα. Μια φωτογραφική μηχανή Brownie, που φημολογείται πως αγόρασε στο Pasco Drug (το σημερινό σημείο κατατεθέν της πόλης) όταν ήταν παιδί, πυροδότησε το έντονο ενδιαφέρον του για την φωτογραφία. Μετά τον θάνατο του πατέρα του, ο έφηβος Χάου μετακόμισε στο Όρεγκον για να ζήσει με τον θείο του και για μικρό διάστημα (1915 - 1916) ακολούθησε καριέρα μποξέρ. Μετά την κατάκτηση 5 νικών, αλλά και 2 ηττών και μιας ισοπαλίας, ο Χάου μετακόμισε στο Σαν Φρανσίσκο προκειμένου να παρακολουθήσει μια σχολή αεροπορίας, όμως, λόγω έλλειψης χρημάτων πήγε νότια, στο Λος Άντζελες. Από τη στιγμή που βρέθηκε εκεί, ο Χάου έκανε διάφορες δουλειές, συμπεριλαμβανομένης αυτής του διανομέα ενός εμπορικού φωτογράφου, καθώς και ως υπάλληλος καθαριότητας εστιατορίου, στο ξενοδοχείο Μπέβερλυ Χιλς. Μετά από μια τυχαία συνάντηση με έναν πρώην συνάδελφό του πυγμάχο, ο οποίος ήταν υπεύθυνος φωτογραφίας σε ταινία μικρού μήκους του Μακ Σένετ, στους δρόμους του Λος Άντζελες, ο Χάου προσέγγισε τον κινηματογραφιστή Άλβιν Γουίκοφ και ανέλαβε μια, μερικής απασχόλησης, εργασία στο κινηματογραφικό εργαστήριο της Famous Players-Lasky Studios. Σύντομα, κλήθηκε να εργαστεί στα γυρίσματα της ταινίας The Little American, ως το αγόρι με την κλακέτα, κάτι που τον έφερε σε επαφή με τον σκηνοθέτη Σεσίλ Ντε Μιλ. Διασκεδάζοντας στη θέα ενός ασήμαντου Ασιάτη που κρατούσε την κλακέτα, ο Ντε Μιλ κράτησε τον Χάου, ο οποίος ξεκίνησε καριέρα βοηθού καμεραμάν. Για να κερδίσει επιπλέον χρήματα, ο Χάου ανέλαβε το γύρισμα διαφημίσεων με πρωταγωνιστές αστέρες του Χόλυγουντ.
Προσωπική ζωή
Ο Χάου γνωρίστηκε με τη σύζυγό του, Σανόρα Μπαμπ, πριν από τον Β' Παγκόσμιο Πόλεμο. Ταξίδεψαν στο Παρίσι, το 1937, για να παντρευτούν, όμως, ο γάμος τους δεν αναγνωρίστηκε στην Καλιφόρνια πριν το 1948, όταν καταργήθηκε ο νόμος που απαγόρευε την φυλετική διάκριση , γεγονός το οποίο απαγόρευε τη δημόσια αναγνώριση του γάμου του. Καθώς δεν θα μπορούσαν να συνυπάρξουν, εξ αιτίας των κινέζικων παραδοσιακών που διατηρούσε ο Χάου, διέμεναν σε ξεχωριστά διαμερίσματα στο ίδιο κτίριο.
Κατά τα πρώτα χρόνια του HUAC, η Μπαμπ βρισκόταν σε επαγγελματική δυσμένεια, με αποτέλεσμα τη μετοίκηση στην πόλη του Μεξικού για να προστατεύσει τον Χάου από τις διώξεις.
Ο Χάου μεγάλωσε το βαφτιστήρι του, τον παραγωγό και σκηνοθέτη Μάρτιν Φονγκ, από την στιγμή που ο τελευταίος έφτασε στις ΗΠΑ.
Τεχνικές καινοτομίες
Μια από τις πρώτες ανακαλύψεις του Χάου ήταν η χρήση του μαύρου βελούδου που έκανε τα μπλε μάτια να φαίνονται αυτούσια στο ορθοχρωματικό φιλμ. Αυτή η ανακάλυψη χρησιμοποιήθηκε μέχρι τις αρχές της δεκαετίας του 1920. Η ορθοχρωματική ταινία του ήταν "μπλε τυφλό": ήταν ευαίσθητη στο μπλε και πράσινο φως, τα οποία εμφανίζονταν ως λευκά στο ανεπτυγμένο φιλμ. Το κόκκινο και το κίτρινο χρώμα εμφανίζονταν σκοτεινά. Αντιμέτωπος με το πρόβλημα στα μάτια των ηθοποιών - που εμφανίζονταν ξεθωριασμένα ή ακόμα και τελείως άσπρα στο πανί - ο Χάου ανέπτυξε μια τεχνική τοποθέτησης ενός πλαισίου με μαύρο βελούδο γύρω από τη φωτογραφική μηχανή του ούτως ώστε οι αντανακλάσεις να σκιάζουν τα μάτια των ηθοποιών προκειμένου αυτά να φαίνονται φυσικότερα στο τελικό αποτέλεσμα της ταινίας.
Ο Χάου απέκτησε το ψευδώνυμο «Low-Key» λόγω της τάσης του για δραματικό φωτισμό και βαθιές σκιές, μια τεχνική που συνδέεται με το φιλμ noir. Αργότερα στην καριέρα του και καθώς οι κινηματογραφικές μηχανές έγιναν ταχύτερες και πιο ευαίσθητες, ο Χάου συνέχισε να πειραματίζεται με τις τεχνικές του στη φωτογραφία και στον φωτισμό, όπως έγινε με την σκηνοθεσία μιας σκηνής στην ταινία The Molly Maguires, η οποία γυρίστηκε εξ ολοκλήρου υπό το φως κηρίων (κεριών).
Ο Χάου έγινε, επίσης, γνωστός για τη χρήση ασυνήθιστων φακών, αποθεμάτων ταινιών και τεχνικών λήψεων. Κατά τη δεκαετία του 1920, χρησιμοποίησε σε πρώιμο στάδιο τύπο της φωτογραφικής μηχανής dolly, η οποία είχε τέσσερις ανεξάρτητους τροχούς και ένα κινητό βραχίονα, στον οποίο ήταν αναρτημένη η κάμερα. Για τις σκηνές πυγμαχίας του Σώματος και της Ψυχής (1947), μπήκε στην εξέδρα πυγμαχίας με πατίνια, κουβαλώντας μια χειροκίνητη κάμερα. Η ταινία Picnic (1955) παρουσιάζει ένα πρώιμο παράδειγμα γυρίσματος πάνω σε ελικόπτερο που γυρίστηκε από τον δεύτερο κινηματογραφιστή, Χάσκελ Γουέξλερ, και σχεδιάστηκε από τους Γουέξλερ και Χάου.
Αν και η καινοτομία της βαθιάς εστιασμένης κινηματογραφίας συνδέεται, συχνά, με τον Γκρεγκ Τόλαντ, ο Χάου την χρησιμοποίησε στην πρώτη του ηχητική ταινία Transantlantic, δέκα χρόνια προτού ο Τόλαντ χρησιμοποιήσει αυτή την τεχνική στην ταινία Citizen Kane. Για να πετύχει βαθιά εστίαση, ο κινηματογραφιστής στενεύει το διάφραγμα του φακού της κάμερας και γεμίζει το σκηνικό με φως, έτσι ώστε τα στοιχεία τόσο στο προσκήνιο όσο και στο παρασκήνιο να εστιάζονται αρκετά. Η τεχνική αυτή απαιτεί μια εξαιρετικά ευαίσθητη μεμβράνη και ήταν δύσκολο να επιτευχθεί με τις πρώιμες κινηματογραφίσεις. Ο Τόλαντ, ο Χάου και ο Άρθουρ Έντεσον ήταν εκ των πρώτων κινηματογραφιστών που την χρησιμοποίησαν με επιτυχία.
Εξωτερικοί σύνδεσμοι
Κατηγορία:Αμερικανοί κινηματογραφιστές Κατηγορία:Αμερικανοί σκηνοθέτες Κατηγορία:Βραβευμένοι με Όσκαρ Καλύτερης Φωτογραφίας
Ανταγωνισμός
Στα οικονομικά ανταγωνισμός μεταξύ επιχειρήσεων είναι ο αγώνας μεταξύ τους για την επιράτηση στην αγορά και την αύξηση του μεριδίου αγοράς του καθενός. Η Πολιτική του Ανταγωνισμού ορίζει τους στόχους, που επιδιώκονται μέσω του ανταγωνισμού.
Μονοπώλιο
Το μονοπώλιο χρησιμοποιείται ως το αντίθετο του ανταγωνισμού. Μονοπώλιο έχουμε, όταν όταν μόνο μια επιχείρηση δραστηριοποιείται στην αγορά ως πωλητής (όταν είναι μοναδικός αγοραστής, ονομάζεται μονοψώνιο). Η φυσική τάση όλων των επιχειρήσεων έιναι να αυξήσουν το κέρδος τους. Ο μονοπωλιακός προμηθευτής αυξάνει το κέρδος του μειώνοντας την παραγωγή και αυξάνοντας τις τιμές. Στην αγορά κυκλοφορούν λιγότερα αγαθά και ο καταναλωτής τα πληρώνει ακριβά.
Τέλειος Ανταγωνισμός
Τέλειο ανταγωνισμό έχουμε, όταν στην αγορά υπάρχουν πολλοί πωλητές (πολυπώλιο) και δεν υπάρχουν περιορισμοί, οικονομικοί ή νομικοί, στην είσοδο και έξοδο από την αγορά για οποιονδήποτε θέλει να δραστηριοποιηθεί ως πωλητής. Κανείς από τους πωλητές δεν έχει επίδραση στις τιμές, επειδή υπάρχουν πολλοί πωλητές και ο καταναλωτής έχει άπειρες εναλλακτικές. Μια αύξηση των τιμών από έναν πωλητή θα ζημιώσει μόνο τον ίδιο, αφού θα οδηγήσει τους καταναλωτές στους άλλους πωλητές. Στην πράξη το μοντέλο αυτό δεν υπάρχει, αφού πάντα υπάρχουν ατέλειες στην αγορά
Πλεονεκτήματα του Ανταγωνισμού
Ο ανταγωνισμός ωθεί τις επιχειρήσεις να προσπαθήσουν να κερδίσουν περισσότερους πελάτες από τους ανταγωνιστές τους προκειμένου να επιβιώσουν, να αναπτυχθούν και να επιτύχουν μεγαλύτερο κέρδος. Για να προσελκύσουν τους πελάτες αναγκάζονται να αυξήσουν την παραγωγή τους, να μειώσουν τις τιμές και να βελτιώσουν τα προϊόντα τους. Αποτέλεσμα είναι η ευημερία του καταναλωτή (consumer welfare), ο οποίος αντίστοιχα ωφελείται αφού πληρώνει λιγότερο για τα ίδια προϊόντα, έχει περισσότερες επιλογές και οι επιχειρήσεις προσπαθούν να ανταποκρίνονται στις ανάγκες του με νέα προϊόντα. Έτσι ο ανταγωνισμός ρίχνει τις τιμές, αυξάνει την ποιότητα και ευνοεί την καινοτομία. Βασικός όρος στη μικροοικονομία είναι η αποτελεσματικότητα (efficiency). Η αποτελεσματικότητα αυξάνεται, όταν με το ίδιο κόστος παράγονται περισσότερα αγαθά ή αντίστοιχα για τα ίδια αγαθά απαιτείται λιγότερο κόστος. Η αποτελεσματικότητα διακρίνεται στα οικονομικά του ανταγωνισμού σε τρία είδη
Ταυτόχρονα ο ανταγωνισμός δίνει στον καταναλωτή περισσότερες επιλογές. Ο τελευταίος μπορεί να διαλέξει ανάμεσα σε περισσότερα προϊόντα, σε περισσότερους όρους και τρόπους συναλλαγής (δάνεια, δόσεις, leasing, internet κλπ.). Λόγω του ανταγωνισμού οι επιχειρήσεις δεν έχουν τη δυνατότητα να εκμεταλλευτούν τον καταναλωτή χρεώνοντάς του υπερβολικές τιμές και επιφέροτας έτσι μια μετακίνηση του πλούτου από τους πολλούς (καταναλωτές) στους λίγους (μονοπώλια). Μια άποψη υποστηρίζει ότι έτσι αποφεύγεται και η δημιουργία υπερβολικά μεγάλων επιχειρήσεων και τραστ, τα οποία θα επηρέαζαν με αθέμιτα μέσα την πολιτική και τη δημοκρατία.
Μειονεκτήματα του Ανταγωνισμού
Ο ανταγωνισμός έχει όμως και μειονεκτήματα. Αν δεν υπάρχει απολύτως κανένας περιορισμός στην αγορά και όλοι μπορούν να παράγουν όλα τα αγαθά, οι επιχειρήσεις δεν έχουν κίνητρο να βελτιώσουν την ποιότητα. Η βελτίωση των προϊόντων κοστίζει και απαιτεί επενδύσεις σε έρευνα και τεχνολογία, σε έρευνα αγοράς, σε προώθησή τους. Αν οι ανταγωνιστές μπορούν να αντιγράψουν τα προϊόντα των άλλων χωρίς περιορισμούς, η ανάπτυξη νέων δημιουργεί μόνο κόστος σ’ αυτόν που τα δημιουργεί χωρίς να του αποδίδει κέρδος, αφού όλοι οι ανταγωνιστές θα επωφεληθούν από αυτά. Αποτέλεσμα είναι ότι κανείς δεν καινοτομεί, αφού γνωρίζει ότι δε θα ωφεληθεί από την καινοτομία. Για να βελτιώσει προϊόντα και υπηρεσίες, χριεάζεται να ξέρει, ότι ο καταναλωτής θα μπορεί να εξατομικέυσει τα προϊόντα του και να τα ταυτίσει με αυτόν ή ότι αυτός θα είναι ο μόνος που θα μπορεί να τα παράγει. Έτσι δημιουργείται ένα είδος περιορισμού στη δράση των άλλων επιχειρήσεων, αφού δεν τους επιτρέπεται να αντιγράψουν τα προϊόντα ή τις υπηρεσίες του ανταγωνιστή τους. Με το δικαίωμα στο σήμα ο καταναλωτής μπορεί να ταυτίσει το προϊόν με τον παραγωγό, ενώ το δίπλωμα ευρεσιτεχνίας εξασφαλίζει στον κάτοχό του ότι, για όσο διαρκεί, οι ανταγωνιστές δε θα μπορούν να αντιγράψουν την καινοτομία του.
Μπορεί όμως και με το δικαίωμα στο σήμα και στην ευρεσιτεχνία πάλι ο ανταγωνισμός να γίνεται μόνο για τις τιμές, αν τα προϊόντα είναι από τη φύση τους ομογενοποιημένα και δεν επιδέχονται διαφοροποίηση. Παράδειγμα είναι το γάλα. Του καταναλωτή τού είναι αδιάφορο από ποιον κτηνοτρόφο προέρχεται, αφού όλοι προσφέρουν το ίδιο προϊόν, και το μόνο που τον ενδιαφέρει είναι η τιμή. Ο κτηνοτρόφος έχει ως μόνο όπλο την τιμή, επειδή ο καταναλωτής συνήθως δεν είναι διατεθειμένος να πληρώσει περισσότερο π.χ. για καλύτερη ποιότητα, αφού οι διαφορές στην ποιότητα δεν του είναι αντιληπτές και το κύριο κριτήριό του αίναι η τιμή. Έτσι ο αγώνας στην αγορά του γάλακτος γίνεται μόνο για τις τιμές. Όσο ο κτηνοτρόφος πρέπει να ρίξει τις τιμές, τόσο προσπαθεί να εξοικονομήσει κόστος μειώνοντας την ποιότητα του προϊόντος του (φθηνότερες ζωοτροφές, χειρότερες συνθήκες εκτροφής των ζώων). Ο ανταγωνισμός είναι καταστροφικός και οδηγεί σε διαρκή χειροτέρευση του προϊόντος (race to the bottom).
Κατηγορία: Δίκαιο Κατηγορία: Οικονομικά
Journey (συγκρότημα)
Οι Journey είναι αμερικανικό ροκ συγκρότημα που δημιουργήθηκε στο Σαν Φρανσίσκο το 1973 και γνώρισε μεγάλη επιτυχία στα τέλη της δεκαετίας του '70 και τις αρχές της δεκαετίας του '80, με οκτώ πολύπλατινένιους δίσκους και πέντε Top-10 σινγκλ.
Οι πωλήσεις τους ξεπερνούν τα 48 εκατομμύρια αντίτυπα μόνο στις Ηνωμένες Πολιτείες, ενώ παγκοσμίως πλησιάζουν τα 90 εκατομμύρια. Τον Απρίλιο του 2017, εντάχθηκαν στο Rock and Roll Hall of Fame.
Βιογραφία
Το συγκρότημα δημιουργήθηκε το 1973 με την ονομασία Golden Gate Rhythm Section, με την αρχική του σύνθεση να αποτελείται από τον Νιλ Σον και τον Τζορτζ Τίκνερ στις κιθάρες, τον Γκρεγκ Ρόλι στα πλήκτρα και τα φωνητικά, τον Πρέρι Πρινς στα τύμπανα και τον Ρος Βάλορι στο μπάσο. Αφού έπαιξαν για ένα σύντομο χρονικό διάστημα ως support σχήμα σε γνωστά συγκροτήματα της πόλης τους, αποφάσισαν να υιοθετήσουν ένα τζαζ ύφος και να μετονομαστούν σε Journey. Την πρώτη τους ζωντανή εμφάνιση πραγματοποίησαν την παραμονή πρωτοχρονιάς του 1974 στο Winterland Ballroom, με τον Πρέρι Πρινς να αντικαθίσταται λίγο αργότερα από τον Όνσλεϊ Ντάνμπαρ.
Τον Φεβρουάριο του 1974 υπέγραψαν στην Columbia Records και κυκλοφόρησαν το ομώνυμο άλμπουμ τους την 1 Απριλίου του 1975, μπαίνοντας στις χαμηλές θέσεις του Billboard 200. Ο Τίκνερ αποχώρησε από το συγκρότημα και οι Journey ως τετραμελές σχήμα ηχογράφησαν το "Look into the Future", φθάνοντας ως το # 100 των αμερικάνικων τσαρτ. Ακολούθησε το "Next" του 1977, με μικρότερα σε διάρκεια κομμάτια και πιο pop rock κατεύθυνση.
Μετά από προτροπή της Columbia, προσέθεσαν στην σύνθεση τους τον τραγουδιστή Ρόμπερτ Φλάισμαν, κινούμενοι σε μονοπάτια μελωδικού ροκ. Μαζί του συνέθεσαν την επιτυχία "Wheel in the Sky", αλλά αποχώρησε λόγω διαφωνιών με το μάνατζμεντ του συγκροτήματος. Την θέση του πήρε στα τέλη του 1977 ο Στιβ Πέρι, με πρώτη τους κυκλοφορία να είναι ο δίσκος "Infinity", που κυκλοφόρησε στις 20 Ιανουαρίου 1978, σκαρφαλώνοντας στην 21η θέση του Billboard, για να βραβευθεί αργότερα ως τριπλά πλατινένιος.
Στα τέλη του ίδιου έτους, αποχώρησε από τους Journey ο Ντάνμπαρ, δίνοντας την θέση του στον Στιβ Σμιθ. Η νέα σύνθεση ηχογράφησε το "Evolution" του 1979, το οποίο περιείχε το πρώτο Top-20 σινγκλ τους, "Lovin', Touchin', Squeezin'", όπως και το "Departure" έναν χρόνο αργότερα, το οποίο ήταν το πρώτο τους άλμπουμ που μπήκε στο Top-10 των Ηνωμένων Πολιτειών. Κατά την περιοδεία για την προώθηση του τελευταίου, οι Journey ηχογράφησαν το ζωντανό άλμπουμ "Captured", το οποίο βραβεύθηκε ως διπλά πλατινένιο.
Η εμπορική τους επιτυχία συνεχίστηκε στον επόμενο τους δίσκο με τίτλο "Frontiers", ο οποίος ανέβηκε ως την δεύτερη θέση των τσαρτ και έγινε εξαπλά πλατινένιος, περιλαμβάνοντας τις μεγάλες επιτυχίες "Separate Ways (Worlds Apart)" και "Faithfully". Κατά την περιοδεία του άλμπουμ, η NFL Films γύρισε το ντοκιμαντέρ "Frontiers and Beyond".
Το 1985, ο Σμιθ αντικαταστάθηκε αρχικά από τον Λάρι Λόντιν και κατά την διάρκεια των ηχογραφήσεων του επόμενου τους δίσκου από τον Μάικ Μπερντ, ενώ ο Βάλορι έδωσε την θέση του στον Ράντι Τζάκσον και τον Μπομπ Γκλάουμπ. Οι Journey κυκλοφόρησαν το "Raised on Radio" στις 27 Μαΐου του 1986, που έφθασε ως το # 4 και έγινε διπλά πλατινένιο, ωθούμενο από τις επιτυχίες "Be Good to Yourself", "Suzanne", "Girl Can't Help It" και "I'll Be Alright Without You". Παρ' όλα αυτά, ο Πέρι δεν επιθυμούσε να συνεχίσει με το συγκρότημα, γεγονός που οδήγησε τους Journey σε ακύρωση μεγάλου μέρους της περιοδείας.
Το συγκρότημα παρέμεινε ανενεργό μέχρι το 1995, διάστημα κατά το οποίο η Columbia κυκλοφόρησε τέσσερις συλλογές τους, εκ των οποίων το "Greatest Hits" μπήκε στο Top-10 του Billboard και οι πωλήσεις του έχουν ξεπεράσει τα δεκαπέντε εκατομμύρια αντίτυπα.
Το 1998, εντάχθηκε στο σχήμα ο τραγουδιστής Στιβ Ογκέρι και ο ντράμερ Ντιν Καστρονόβο, με τους Journey Να επανέρχονται στην δισκογραφία το 2001 με το άλμπουμ "Arrival". Ακολούθησε το ΕΡ "Red 13" έναν χρόνο αργότερα, ενώ το 2005 εντάχθηκαν στο Hollywood Walk of Fame. Την ίδια χρονιά, κυκλοφόρησαν το δωδέκατο άλμπουμ τους με τίτλο "Generations", στο οποίο κάθε μέλος του συγκροτήματος πραγματοποίησε τα κύρια φωνητικά σε τουλάχιστον ένα κομμάτι.
Το 2015, τα τύμπανα του συγκροτήματος ανέλαβε αρχικά ο Ομάρ Χακίμ, και το φθινόπωρο της ίδιας χρονιάς επέστρεψε στους Journey ο Στιβ Σμιθ.
Στις 20 Δεκεμβρίου 2016, ανακοινώθηκε ότι το συγκρότημα θα ενταχθεί στο Rock and Roll Hall of Fame τον Απρίλιο του 2017.
Στούντιο ηχογραφήσεις
{|width="100%" align="center"|
Πηγές
Κατηγορία:Hard rock συγκροτήματα από Καλιφόρνια Κατηγορία:Progressive rock συγκροτήματα από Καλιφόρνια Κατηγορία:Μουσικά συγκροτήματα από το Σαν Φρανσίσκο
Θεοχάρης Ολύμπιος
Ο Θεοχάρης Ολύμπιος Κεφαλάς, υπήρξε Έλληνας προεστός της Θεσσαλίας. Κατά την περίοδο της Ελληνικής Επανάστασης, πήρε μέρος στην Συνέλευση των Σαλώνων, υπήρξε μέλος της Α' Εθνοσυνέλευσης και ιδρυτής της Γερμανικής Λεγεώνας.
Βιογραφία
Καταγόταν από το γνωστό αρχοντικό οίκο των Κεφαλάδων, παλαιοβυζαντινής καταγωγής, με διακεκριμένους κλάδους τόσο στη Θεσσαλία όσο και στην Κεφαλονιά. Ο Ιωάννης Τυπάλδος Λασκαράτος στην σχετική του έρευνα σε επιστημονικό δελτίο της Γενεαλογικής & Εραλδικής Εταιρείας το 1976 αναφέρει : "Θεσσαλία: Εκ του κλάδου τούτου, ως αναφέρει ο Τσιστέλης, κατά την παράδοσιν, πρόερχεται εξ Ηπείρου, διεκρίθη ο βαρώνος Θεοχάρης Κεφαλάς, ο οποίος έλαβε μέρος εις την Ελληνικήν επανάστασιν, κατά τα έτη 1821-22. Ούτος απεστάλη εις την Ευρώπην, προ εξεύρεσιν δανείου δι' εγγράφου της 23ης Νοεμβρίου 1821, του Αρείου Πάγου, το οποίον τον αναφέρει ως βαρώνον Θεοχάρην Κεφαλάν Ολύμπιον, Πολεμικόν Αξιωματικόν". Κατά την ιδρυτική συνέλευση του Αρείου Πάγου στα Σάλωνα υπήρξε εκπρόσωπος της Θεσσαλίας, Αγράφων και Κοκόση κατ' επιτροπίαν του Κωνσταντίνου Σακελίων.
Τζο Νάτουμαν
Ο Τζο Νάτουμαν (Joe Natuman, 24 Νοεμβρίου 1952-), είναι πολιτικός από το Βανουάτου, μέλος του κόμματος Vanua'aku Pati και πρωθυπουργός από τον Μάιο του 2014.
Βιογραφία
Απόφοιτος του Πανεπιστημίου Νοτίου Ειρηνικού, ήταν επίσης φοιτητής ανταλλαγής στο Πανεπιστήμιο της Παπούα Νέας Γουινέας. Στη δεκαετία του ' 80 εργάστηκε στις δημόσιες υπηρεσίες και έγινε πρώτος γραμματέας του Γραφείου του Πρωθυπουργού (1987-91) επί πρωθυπουργίας του Ουόλτερ Λίνι. Εν συνεχεία εργάστηκε ως βοηθός εγγραφών στο Πανεπιστήμιο Νοτίου Ειρηνικού στη Σούβα των Φίτζι, ως το 1995.
Εξελέγη βουλευτής στο νησί Τάνα με το κόμμα Vanua'aku Pati στις γενικές εκλογές του 1995. Έκτοτε εκλέγεται συνεχώς.
Από το 1996 ως το 2008 υπηρέτησε ως υπουργός σε διάφορες κυβερνήσεις. Ειδικότερα, ήταν υπουργός Δικαστικών Υπηρεσιών, Πολιτισμού και Γυναικείων Υποθέσεων (1996), υπουργός αρμόδιος για τα Εδάφη, την Ενέργεια, τη Γεωλογία και τα Ορυκτά (1997), υπουργός Παιδείας (1998 και 2004), και υπουργός Εσωτερικών Υποθέσεων (2002 και 2007-08).
Ενώ ήταν υπουργός Παιδείας υπηρέτησε και ως επικεφαλής της Εθνικής Επιτροπής της ΟΥΝΕΣΚΟ για το Βανουάτου. Διορίστηκε από τον πρωθυπουργό Έντουαρντ Ναταπέι ως υπουργός Εδαφών το 2008 και έπειτα από ανασχηματισμό το 2010 τοποθετήθηκε ως υπουργός Εξωτερικών, Διεθνούς Εμπορίου και Τηλεπικοινωνιών. Μετά την πτώση της κυβέρνησης Ναταπέι με πρόταση μομφής, ο Νάτουμαν ήταν στην αντιπολίτευση μέχρι την άνοδο στην πρωθυπουργία του Σερζ Βοχόρ, έπειτα από πρόταση δυσπιστίας εναντίον της κυβέρνησης του Σάτο Κίλμαν στις 24 Απριλίου 2011. Ο Βοχόρ επανέφερε τον Νάτουμαν στο υπουργείο Εξωτερικών. Ωστόσο, η εκλογή του Βοχόρ στην πρωθυπουργία ακυρώθηκε από το Εφετείο έπειτα από 3 εβδομάδες και ο Νάτουμαν έχασε τη θέση του στην κυβέρνηση (13 Μαΐου). Στις 16 Ιουνίου το Ανώτατο Δικαστήριο ακύρωσε την πρωθυπουργική εκλογή του Κίλμαν και υπηρεσιακά ανέλαβε στη θέση του ο Ναταπέι μέχρι την εκλογή νέου πρωθυπουργού. Ο Νάτουμαν ανέλαβε υπηρεσιακός υπουργός Εξωτερικών. Η οργάνωση Διεθνής Διαφάνεια εξήρε τον Νάτουμαν, γιατί επί υπουργίας του δεν είχε συμβεί το φαινόμενο της πώλησης διπλωματικών διαβατηρίων, κάτι που είχε παρατηρηθεί στις προηγούμενες κυβερνήσεις. Στις 26 Ιουνίου 2011 ο Σάτο Κίλμαν εξελέγη νέος πρωθυπουργός από το Κοινοβούλιο και ο Νάτουμαν αποχώρησε από την κυβέρνηση.
Πρωθυπουργός
Τον Μάιο του 2014 η κυβέρνηση του πρωθυπουργού Μοάνα Καρκάσις Καλόζιλ κατέρρευσε έπειτα από πρόταση δυσπιστίας στο Κοινοβούλιο (πέρασε με 35 ψήφους υπέρ έναντι 11 κατά) και τον αντικατέστησε στην πρωθυπουργία ο Νάτουμαν. Στις αρχές Ιουνίου 2015 ο Νάτουμαν απέλυσε τον υπουργό Εξωτερικών Σάτο Κίλμαν, επειδή είχε δηλώσει δημόσια ότι θα υποστήριζε μία πρόταση δυσπιστίας εναντίον της κυβέρνησης. Συνακόλουθα, με πρόταση μομφής καταψηφίστηκε η κυβέρνηση και ο Νάτουμαν παραιτήθηκε και αντικαταστάθηκε από τον Σάτο Κίλμαν.
Παραπομπές
Κατηγορία:Πρωθυπουργοί του Βανουάτου
Άννα Φιλανθρωπηνή
Η Άννα (άκμασε 1395-1404) από τον Οίκο των Φιλανθρωπινών ήταν η δεύτερη σύζυγος του Μανουήλ Γ΄ Μεγάλου Κομνηνού αυτοκράτορα της Τραπεζούντας.
Καταγωγή
Ο πατέρας -ή μάλλον ο θείος- του Μανουήλ ήταν ο Αλέξιος Άγγελος Φιλανθρωπηνός καίσαρας, που κυβέρνησε τη Θεσσαλία το διάστημα π. 1373-1390. Η εκ μητρός μάμμη της -ή μάλλον η θεία του Μανουήλ- ήταν η Μαρία Ραντοσλάβα.
Αυτοκράτειρα
Στις 2 Μαΐου 1395 απεβίωσε η πρώτη σύζυγος του Μανουήλ Γ΄, η Ευδοκία των Βαγρατιδών, κόρη του Δαυίδ Θ΄ της Γεωργίας. Στις 4 Σεπτεμβίου του ίδιου έτους η Ευδοκία Μεγάλη Κομνηνή, αδελφή του Μανουήλ Γ΄ και χήρα του Ταντζεντίν πασά της Σινώπης & εμίρη στα Λίμνια, ήλθε από την Κωνσταντινούπολη. Το πλοίο της έφθασε στο Κόρδυλε· μαζί της ήταν η Άννα Φιλανθρωπηνή και η Θεοδώρα Καντακουζηνή με σκοπό να παντρευτούν τον Μανουήλ Γ΄ και τον γιο του Αλέξιο Δ΄ αντίστοιχα. Οι δύο γάμοι έγιναν μαζί την επόμενη ημέρα στην Τραπεζούντα.
Ο Ρούυ Γκονθάλαθ δε Κλαβίχο πρεσβευτής του Ερρίκου Γ΄ της Καστίλης στον Ταμερλάνο των Μογγόλων, καθώς περνούσε από την Τραπεζούντα, συνάντησε τον Μανουήλ Γ΄ και την οικογένειά του τον Απρίλιο του 1404· αναφέρει, πως ζούσε η Άννα Φιλανθρωπηνή. Ο Μανουήλ Γ΄ απεβίωσε στις 5 Μαρτίου 1417, αλλά δεν γνωρίζουμε αν η Άννα επέζησε αυτού. Ο ιστορικός Τιερρύ Γκανσού ισχυρίζεται, ότι ένας γιος τους ζούσε ως το 1423 και νυμφεύτηκε την Ευδοκία, κόρη του πρωτοστράτορα Μανουήλ Παλαιολόγου Καντακουζηνού.
Οικογένεια
Παντρεύτηκε τον Μανουήλ Γ΄ Μέγα Κομνηνό αυτοκράτορα της Τραπεζούντας και (κατά την άποψη του ιστορικού Τιερρύ Γκανσύ) είχε τέκνο:
Παραπομπές
Κατηγορία:Βυζαντινοί του 14ου αιώνα Κατηγορία:Βυζαντινοί του 15ου αιώνα
Ευρωπαϊκό Πρωτάθλημα Στίβου 2018 – 50 χιλιόμετρα βάδην ανδρών
Τα 50 χιλιόμετρα βάδην ανδρών είναι στο πρόγραμμα των αγωνισμάτων στο Ευρωπαϊκό Πρωτάθλημα Στίβου 2018. Πραγματοποιήθηκε στις 7 Αυγούστου 2018.
Τελικός
Ο τελικός πραγματοποιήθηκε στις 7 Αυγούστου 2018, ώρα 9:35.
Παραπομπές
0050 χιλιόμετρα βάδην αν 2018
TVes
thumb|Το λογότυπο του TVes το διάστημα 2007–2010 Το TVes ( στα ισπανικά ) είναι ένα δημόσιο βενεζουελάνικο τηλεοπτικό κανάλι με εμβέλεια σε όλη τη χώρα. Το όνομά του είναι συντομογραφία του Televisora Venezolana Social (Βενεζουελάνικη Κοινωνική Τηλεόραση) και προφέρεται "te ves", που σημαίνει βλέπεσαι. Αντικατέστησε το Radio Caracas Television στον δίαυλο 2 της μπάντας των VHF τη Δευτέρα, 28 Μαΐου 2007 στις 00:00 ακριβώς, μεταδίδοντας μια κάρτα με το λογότυπο του σταθμού, και ξεκίνησε τη μετάδοση των προγραμμάτων του 20 λεπτά αργότερα, στις 00:20 AST (07:20 Ώρα Ελλάδας).
Το TVes κατέλαβε τη συχνότητα του RCTV αφότου η κυβέρνηση του Προέδρου Ούγκο Τσάβες αρνήθηκε να ανανεώσει την άδεια εκπομπής του RCTV. Χιλιάδες πολίτες βγήκαν στους δρόμους για να διαμαρτυρηθούν -άλλοι για να γιορτάσουν- το κλείσιμο του RCTV, του παλιότερου σταθμού της Βενεζουέλας, και την έναρξη λειτουργίας του TVes στη θέση του. Μόλις το RCTV έκλεισε, οι διαμάχες μεταξύ των διαδηλωτών και της κυβέρνησης αυξήθηκαν, με τις αστυνομικές δυνάμεις να προσπαθούν να ανακτήσουν τον έλεγχο και να απωθήσουν το πλήθος ρίχνοντας νερό με ένταση κατά πάνω τους. Η κυβέρνηση κατηγόρησε το RCTV λέγοντας πως είναι προπαγανδιστικό κανάλι, ενώ άλλοι λένε πως το κλείσιμο του RCTV είναι μια προσπάθεια να σιωπήσει η φωνή της αντιπολίτευσης.
Η πρώτη μετάδοση
Το RCTV ολοκλήρωσε τη τελευταία του εκπομπή μεταδίδοντας τον Εθνικό Ύμνο της Βενεζουέλας, τον οποίο τραγουδούσαν οι εργαζόμενοι του καναλιού, και στο τέλος μετέδωσε μια σκηνή με διαδηλώσεις υπέρ της συνέχισης λειτουργίας του σταθμού. Στις 23:59:59 της Κυριακής 27 Μαΐου η εικόνα μαύρισε. Λίγα δευτερόλεπτα αργότερα και σχεδόν ταυτόχρονα σε όλη τη χώρα, εμφανίστηκε στην οθόνη ένα κινούμενο λογότυπο του TVes στη συχνότητα 2 VHF. Στις 00:20 τοπική ώρα (0720 Ώρα Ελλάδας) της Δευτέρας 28 Μαΐου 2007, το TVes ξεκίνησε τη μετάδοση των προγραμμάτων του με τη δική του εκδοχή του Εθνικού Ύμνου, τον οποίο τραγουδούσε μια ορχήστρα. Αφότου προβλήθηκαν ορισμένες διαφημίσεις για το πρόγραμμα του σταθμού, το TVes συνδέθηκε ζωντανά με ένα θέατρο, από το οποίο η πρόεδρος του καναλιού Lil Rodríguez μίλησε στο κοινό, το οποίο αποτελούσαν υποστηρικτές του προέδρου Τσάβες.
Πρόγραμμα
Το TVes έχει σχεδιάσει ένα πρόγραμμα πολυσυλλεκτικό, το οποίο περιέχει ειδήσεις, αθλητικά, ταινίες, μουσική, τηλενουβέλλες (τις ονομάζει "δραματικές σειρές") και παιδικά προγράμματα. Το TVes θα μεταδίδει και ντοκιμαντέρ του National Geographic Channel τα πρωινά.
Εξωτερικοί σύνδεσμοι
Κατηγορία:Τηλεοπτικοί σταθμοί Κατηγορία:Βενεζουέλα Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2007
Έβα Λονγκόρια
Η Έβα Λονγκόρια (Eva Longoria, γεν. 15 Μαρτίου 1975) ή Εύα Ζακλίν Μπαστόν (Eva Jacqueline Bastón ) είναι Αμερικανή ηθοποιός, παραγωγός, σκηνοθέτης, ακτιβίστρια και επιχειρηματίας. Έγινε γνωστή αρχικά στο ρόλο της Ισαμπέλα Μπράνια στην καθημερινή σαπουνόπερα ατίθασα νιάτα, στην οποία πρωταγωνίστησε από το 2001 μέχρι το 2003. Έγινε περισσότερο γνωστή στο ρόλο της Γκαμπριέλ Σολίς στην τηλεοπτική σειρά Νοικοκυρές σε Απόγνωση (2004-2012).
Βιογραφία
Η Έβα Λονγκόρια γεννήθηκε στις 15 Μαρτίου 1975 στο Κόρπους Κρίστι του Τέξας και ήταν η μικρότερη κόρη των Αμερικανο-Μεξικανών Έλλα Έβα και Ενρίκε Λονγκόρια. Σπούδασε κινησιολογία. Το 1998 κέρδισε στα καλλιστεία τον τίτλο Μις Κόρπους Κρίστι. Μετά την ολοκλήρωση των σπουδών της, συμμετείχε σε διαγωνισμό ταλέντων στο Λος Άντζελες και λίγο αργότερα συμμετείχε σε θεατρική ομάδα.
Η Λόγκορια κέρδισε το πρώτο τηλεοπτικό της ρόλο το 1999, πραγματοποιώντας έκτακτη συμμετοχή σε ένα επεισόδιο της σειράς Χτυποκάρδια στο Μπέβερλι Χιλς, ενώ μετά από μια δεύτερη έκτακτη συμμετοχή στη σειρά General Hospital αργότερα την ίδια χρονιά την έφερε σε επαφή με το CBS. Η Έβα Λονγκόρια έλαβε το ρόλο της Ισαμπέλα Μπράνια στη σειρά ατίθασα νιάτα από το 2001 μέχρι το 2003. Μετά εμφανίστηκε στην αναβίωση της σειράς Dragnet από τον Ντικ Γουλφ και στη βιντεοταινία χαμηλού κόστους Señorita Justice.
Η Έβα Λονγκόρια έχει ανακηρυχθεί ως μία από τις ομορφότερες γυναίκες του Χόλιγουντ από πολλά περιοδικά, όπως το People, και έχει πρωταγωνιστήσει επίσης σε τηλεοπτικές διαφημίσεις, όπως των εταιρειών Bebe Sport, L'Oreal και τα παγωτά Magnum. Το 2008, σε συνεργασία με τον σεφ Τοντ Ίνγκλις, άνοιξε το εστιατόριο Beso στο Λος Άντζελες. Επίσης πουλάει τη δικιά της σειρά ρούχων. Το 2006 ίδρυσε τον οργανισμό Eva's Heroes, ο οποίος προσφέρει χρήματα για τα παιδιά με ειδικές ανάγκες, ενώ ένας άλλος οργανισμός, το Eva Longoria Foundation, έχει στόχο να εξαλείψει το κενό εκπαίδευσης που παρουσιάζεται στα κορίτσια λατίνες.
Εξωτερικοί σύνδεσμοι
Κατηγορία:Αμερικανοί ηθοποιοί τηλεόρασης Κατηγορία:Αμερικανοί παραγωγοί
Vanua'aku Pati
Ιστορικό
Ιδρύθηκε στις αρχές της δεκαετίας του 1970 από τον Ουόλτερ Λίνι και ήταν γνωστό ως το 1974 με την ονομασία Εθνικό Κόμμα των Νέων Εβρίδων. Το κόμμα κέρδισε τις εκλογές του 1979 πριν την ανεξαρτησία και ο Λίνι έγινε ανώτερος υπουργός. Η χώρα έγινε ανεξάρτητη το 1980 με πρώτο πρωθυπουργό τον Λίνι ως το 1991. Το κόμμα διασπάστηκε το 1991 και ανάμεσα στους αποχωρήσαντες από αυτό ήταν και ο ιδρυτής. Μετά τις εκλογές του 1991 το κόμμα απώλεσε την κυριαρχία του στην κυβέρνηση. Παρά το γεγονός αυτό, παρέμεινε ισχυρό. Τα μέλη του κόμματος Ντόναλντ Καλπόκας και Έντουαρντ Ναταπέι χρημάτισαν πρωθυπουργοί. Στις αρχές του 2000 το κόμμα άρχισε να χάνει σταθερά τη δύναμή του στο Κοινοβούλιο. Το 1998 πήρε 18 έδρες, το 2002 μειώθηκαν στις 14 και το 2004 μόνο 8 έδρες. Μετά τις εκλογές εκείνες και την αποχώρηση του Ναταπέι από την πρωθυπουργία, η ηγεσία του κόμματος αρνήθηκε να στηρίξει την κυβέρνηση συνασπισμού του Σερζ Βοχόρ. Έπειτα από την κατακραυγή για την αναγνώριση της Ταϊβάν και της Κίνας, το κόμμα επανενώθηκε το Δεκέμβριο του 2004 και συνετέλεσε στην ανατροπή του Βοχόρ. Έπειτα από ένα σύντομο διάλειμμα συμμετοχής στην κυβέρνηση συνασπισμού, το κόμμα επανήλθε τον Ιούλιο του 2007με τον ηγέτη του, Ναταπέι, να γίνεται αντιπρόεδρος της κυβέρνησης. Στις εκλογές του 2008 το κόμμα είχε μεγάλα κέρδη, κερδίζοντας 11 επί συνόλου 52 εδρών και έγινε το μεγαλύτερο στο Κοινοβούλιο. Ο Ναταπέι επέστρεψε στην πρωθυπουργία. Στις εκλογές του 2012 το κόμμα πήρε 8 έδρες.
Ονομασία
Το όνομα του κόμματος Vanua'aku σημαίνει "Κόμμα της Γης μας" ("Party of Our land" στα αγγλικά), από τη λέξη vanua). Υποστηρίζεται κυρίως από αγγλόφωνους.
Παραπομπές
Κατηγορία:Πολιτική του Βανουάτου
Οικογένεια Αυγερινού
Η οικογένεια Αυγερινού ήταν σημαντική πολιτική οικογένεια του Πύργου Ηλείας.
Ιστορικά στοιχεία
Η καταγωγή της οικογένειας είναι από τα Αυγερινάτα Κεφαλλονιάς, τα οποία τα μέλη της εγκατέλειψαν προκειμένου να εγκατασταθούν στο χωριό Δούκα Ηλείας γύρω στα 1680. Αργότερα, και συγκεκριμένα το 1770, η οικογένεια μετεγκαταστάθηκε στον Πύργο Ηλείας. Ως γενάρχης του κλάδου του Πύργου αναφέρεται ο Γεώργιος Αυγερινός, ο οποίος εργάστηκε στους Τούρκους αγάδες της περιοχής ως γραμματικός. Ασχολήθηκε με το εμπόριο και με την εκμετάλλευση της γης αποκτώντας σημαντική περιουσία. Έχοντας επιρροή στην τουρκική τοπική διοίκηση κατάφερε να πετύχει ειδικά προνόμια για την ευρύτερη περιοχή του Πύργου ενώ παράλληλα ενίσχυσε την δική του επιρροή στους τοπικούς πληθυσμούς. Κατά τη διάρκεια της επανάστασης του 1821 πολλά μέλη της έλαβαν μέρος σε μάχες και εκπροσώπησαν πολιτικά την επαρχεία του Πύργου. Μέλη της οικογένειας Αυγερινού εκλέγονταν στο ελληνικό κοινοβούλιο μέχρι και τα μέσα του 20ου αιώνα.
Στον Πύργο Ηλείας υπάρχει πλατεία με το όνομα της οικογένειας.
Πηγές
*
Ναότο Τόμπε
Ο Ναότο Τόμπε (戸邉 直人 Tobe Naoto, γεν. 31 Μαρτίου 1992) είναι Ιάπωνας αθλητής του στίβου που εξειδικεύεται στο άλμα εις ύψος. Συμμετείχε στο Παγκόσμιο Πρωτάθλημα Στίβου 2015 στο Πεκίνο, χωρίς να περάσει στον τελικό. Έχει κερδίσει το χάλκινο μετάλλιο στο ύψος στους Ασιατικούς Αγώνες 2018.
Έχει ατομικά ρεκόρ 2.31 στον ανοιχτό στίβο (Τόκιο και Βρυξέλλες 2014) και 2.35 μέτρα στον κλειστό στίβο (Καρλσρούη 2019).
Παραπομπές
Ο
Κατηγορία:Ιάπωνες αθλητές του στίβου Κατηγορία:Άλτες του ύψους Κατηγορία:Αθλητές του στίβου στους Θερινούς Ολυμπιακούς Αγώνες 2020
Ίδρυμα Γεωργίου Ζογγολόπουλου
thumb|277x277px|Άποψη από το εσωτερικό του ιδρύματος. Το Ίδρυμα Γεωργίου Ζογγολόπουλου είναι κοινωφελής μη κερδοσκοπικός οργανισμός που συστάθηκε τον Φεβρουάριο του 2004 στην Αθήνα από τον καλλιτέχνη Γιώργο Ζογγολόπουλο και η έγκριση της σύστασής του δόθηκε έναν χρόνο μετά. Ο Ζογγολόπουλος κληροδότησε στο Ίδρυμα όλη του τη συλλογή έργων του ίδιου και της συζύγου του, Ελένης Ζογγολοπούλου. Παραχώρησε επίσης και ολόκληρο το αρχείο του, με σκίτσα, σχέδια, άρθρα και πλούσιο οπτικοακουστικό υλικό. Το Ίδρυμα διοικείται από εξαμελές Διοικητικό Συμβούλιο και ως έδρα έχει την πρώην κατοικία του γλύπτη στο Ψυχικό.
Ταυτότητα
Κοντά στο Ίδρυμα βρίσκεται η Υπαίθρια Γλυπτοθήκη Ψυχικού – Πλατεία «Γιώργου Ζογγολόπουλου», η οποία δημιουργήθηκε το 2010 κατόπιν συνεργασίας του Δήμου Φιλοθέης – Ψυχικού και του Ιδρύματος. Ο Δήμος τιμώντας τον καλλιτέχνη που υπήρξε ένας από τους πρώτους δημότες του έδωσε το όνομα του καλλιτέχνη στη συγκεκριμένη κεντρική πλατεία όπου εκτίθενται έξι μεγάλης κλίμακας γλυπτά του.
Σκοποί
Σκοποί του Ιδρύματος είναι η συγκέντρωση, μελέτη και ανάδειξη της ζωής και του έργου του Ζογγολόπουλου και της ελληνικής ζωγραφικής και γλυπτικής μέσω των περιοδικών εκθέσεων, η διεξαγωγή καλλιτεχνικών εκδηλώσεων για τη διάδοση των Καλών Τεχνών στο ευρύ κοινό, η συγκέντρωση μέσω αγορών ή με αποδοχής δωρεών και άλλων έργων του καλλιτέχνη και η ενίσχυση ταλαντούχων νέων γλυπτών, με χορήγηση χρηματικών εφάπαξ επάθλων σε αποφοίτους της Ανωτάτης Σχολής Καλών Τεχνών, εφόσον το επιτρέπουν οι πόροι του οργανισμού.
Η Συλλογή
Ιδιαίτερη μνεία αξίζει να γίνει στις μακέτες γλυπτών μνημειακών διαστάσεων του Ζογγολόπουλου που βρίσκονται τοποθετημένα στο δημόσιο χώρο και ορισμένα εξ αυτών εκπροσώπησαν την Ελλάδα στη Μπιενάλε Βενετίας. Ο επισκέπτης στο Ίδρυμα μπορεί να δει στη μικρή τους διάσταση γλυπτά όπως το «Μνημείο Ζαλόγγου» που φιλοτεχνήθηκε in situ στο όρος Ζάλογγο από το 1954 ως το 1960 (μακέτες του έργου βρίσκονται επίσης στην Εθνική Γλυπτοθήκη, το Προεδρικό Μέγαρο, το Μουσείο Μπενάκη – Πινακοθήκη Ν. Χατζηκυριάκου Γκίκα), το γλυπτό για τη «ΔΕΘ» ή «Cor-ten» που τοποθετήθηκε το 1966 στη βόρεια είσοδο της Διεθνούς Έκθεσης Θεσσαλονίκης και είναι από τα πρώτα αφηρημένα δημόσια τοποθετημένα έργα στην Ελλάδα, τις «Ομπρέλες» τοποθετημένες στη Θεσσαλονίκη το 1997 και στο Ψυχικό το 1998, το Tel-Néant του 1997 τοποθετημένο στο Μέγαρο του ΟΤΕ στο Μαρούσι (μακέτα του έργου βρίσκεται και στο Προεδρικό Μέγαρο), τη «Στήλη» του 1999 τοποθετημένη στο Πάρκο Ριζάρη κοντά στο σταθμό Μετρό του Ευαγγελισμού, το «Αίθριο» στο Μετρό του Συντάγματος που από το 1999 ενώνει το πάνω μέρος της πλατείας με τον υπόγειο σταθμό, όπως και το «Πεντάκυκλο» το υδροκινητικό γλυπτό το οποίο τοποθετήθηκε στην πλατεία Ομονοίας το 2001.
Δραστηριότητες
Το Ίδρυμα Γεωργίου Ζογγολόπουλου είναι ο νόμιμος φορέας πιστοποίησης γλυπτών του Γιώργου Ζογγολόπουλου. Συνεργάζεται και παρέχει συμβουλευτικές υπηρεσίες σε κατόχους (ιδιώτες και φορείς) γλυπτών του Ζογγολόπουλου σε θέματα συντήρησης και χωροθέτησης και τοποθετεί γλυπτά του καλλιτέχνη σε δημόσιους χώρους. Επίσης διοργανώνει εκθέσεις, αναπτύσσει εκπαιδευτικά προγράμματα σχετικά με το έργο του Γεωργίου και της Ελένη Ζογγολόπουλου αλλά και με τη σύγχρονη ελληνική τέχνη και οργανώνει προγράμματα μηνιαίων δωρεάν επισκέψεων στην Υπαίθρια Γλυπτοθήκη Ψυχικού – Πλατεία «Γιώργου Ζογγολόπουλου».
Άλλα
Κατηγορία:Μη κερδοσκοπικοί οργανισμοί
Παναγούλα Αιτωλοακαρνανίας
Η Παναγούλα είναι ημιορεινό χωριό του νομού Αιτωλοακαρνανίας στη Δυτική Ελλάδα.
Γεωγραφία
Η Παναγούλα βρίσκεται σε υψόμετρο 360 μέτρα, στους πρόποδες του βουνού Μπούμιστο των Ακαρνανικών ορέων. Η παλιά της ονομασία ήταν Μερδένικος ή Μπερδενίκος. Το χωριό έχει θέα στο βάθος του ορίζοντα το Ιόνιο πέλαγος με τα πολλά νησιά, τον Κάλαμο, τον Καστό, το Μεγανήσι, τη Λευκάδα, την Ιθάκη και την Κεφαλονιά και τον κάμπο του Μύτικα. Λίγο πιο χαμηλά πάνω στην επαρχιακή οδό και σε υψόμετρο 135 μ. υπάρχει ο οικισμός Ξηρά. Το όνομα Μερδενίκος το έλαβε από Αλβανούς εισβολείς και σημαίνει "καλώς όρισες".
Ιστορική αναδρομή
Στην αρχαιότητα η περιοχή ανήκε στην αρχαία πόλη της Αλυζίας. Ήταν χτισμένη πιο πάνω από τη θέση την οποία βρίσκεται σήμερα, όπου στο σημείο αυτό φαίνονται τα ερείπια.
Η Παναγούλα, ως Μερδενίκου, αναφέρεται για πρώτη φορά το 1521 περίπου με 157 οικογένειες, ύστερα από σαράντα χρόνια περίπου (1562) οι οικογένειες είχαν μειωθεί στις 90. Σιγά σιγά φτάνουμε περίπου το 1732 με 10 οικογένειες όσες περίπου ήταν και το 1815. λίγα χρόνια πριν από την επανάσταση του 1821. Αρκετοί κάτοικοι της Παναγούλας έλαβαν μέρος στην Επανάσταση του 1821. Μετά την Επανάσταση υπάχθηκε στο Δήμο Σολίου.
Στο χωρίο γεννήθηκε το 1899 ο σπουδαίος στρατηγός Ιωάννης Καραβίας που διακρίθηκε στον ελληνοϊταλικό πόλεμο του 1940 καθώς και στις επιχειρήσεις των Συμμάχων στη Μέση Ανατολή και στην Ιταλία κατά τον Δεύτερο Παγκόσμιο Πόλεμο.
Το 1919 με το ΦΕΚ 112Α - 25/05/1919 έγινε κοινότητα και το 1928 με το ΦΕΚ 81Α - 14/05/1928 μετονομάστηκε σε Παναγούλα αφιέρωμα στην εκκλησία της Παναγίας που βρίσκεται στην είσοδο του χωριού.
Το 1955, μετά τον καταστροφικό σεισμό του 1952, χτίστηκαν τα πρώτα σπίτια του οικισμού Ξηρά. Μετά το 1992 αρκετοί κάτοικοι  μετοίκησαν στο Μύτικα.
Πηγές
Κατηγορία:Δήμος Ξηρομέρου Κατηγορία:Χωριά του νομού Αιτωλοακαρνανίας
Διοργανώσεις Ε.Π.Σ. Καστοριάς 2016–17
Για την περίοδο 2016–17, η Ένωση Ποδοσφαιρικών Σωματείων Καστοριάς είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Καστοριάς.
Η πρωταθλήτρια ομάδα της ΕΠΣ Καστοριάς κερδίζει την άνοδο στη Γ΄ Εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Καστοριάς, αποκτά το δικαίωμα συμμετοχής στο Κύπελλο Ερασιτεχνών.
Πρωτάθλημα
Για την περίοδο 2016–17, η δομή του πρωταθλήματος της Ε.Π.Σ. Καστοριάς είναι η εξής: Οι 2 πρώτοι της Β΄ κατηγορίας κερδίζουν την άνοδο στην Α΄ της επόμενης περιόδου. Από την Α΄, αντίστοιχα, θα υποβιβαστεί μόνο η τελευταία ομάδα.
Α΄ Κατηγορία
Το πρωτάθλημα διεξάγεται με τη μορφή διπλών αγώνων. Η τελευταία ομάδα θα υποβιβαστεί στη Β΄ Κατηγορία. Πηγή: ΕΠΣ Καστοριάς
Β΄ Κατηγορία
Με τη συμμετοχή 9 συλλόγων διεξάγεται το πρωτάθλημα της Β΄ Κατηγορίας. Οι 2 πρώτες ομάδες ανεβαίνουν στην Α΄ κατηγορία της επόμενης περιόδου.
Πηγή: ΕΠΣ Καστοριάς
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Καστοριάς.
Εξωτερικοί σύνδεσμοι
Κατηγορία:Ε.Π.Σ. Καστοριάς Κατηγορία:Εγχώρια ποδοσφαιρικά πρωταθλήματα 2016–2017 Κατηγορία:Εγχώρια ποδοσφαιρικά κύπελλα 2016-2017
Πασάια
Η Πασάια (επίσημα, βασκική μορφή Pasaia, ισπανική μορφή Pasajes, Πασάχες) είναι παραθαλάσσια κωμόπολη και δήμος της επαρχίας της Γκιπούθκοα στη Χώρα των Βάσκων στη βόρεια Ισπανία. Βρίσκεται 5 χμ ανατολικά του Σαν Σεμπαστιάν και παραδοσιακά αποτελεί το σημαντικότερο λιμάνι της επαρχίας, γνωστός ως Πασάιακο Πορτούα. Πέραν του λιμένος, η κωμόπολη στην ουσία απαρτίζεται από τέσσερα χωριά κτισμένα στις εκβολές του ποταμού Οϊάρτσουν.
Στους οικιστικούς πυρήνες της εγκαταστάθηκαν Γασκώνοι ήδη από τον 13ο αιώνα, όπως και στις γειτονικές παραθαλάσσιες πόλεις της επαρχίας και ήταν αυτοί που ονομάτισαν τον οικισμό Pasage στα γασκωνικά. Όντας το καλύτερο φυσικό λιμάνι της Γκιπούθκοα, ήταν το μήλον της έριδος μεταξύ των κατοίκων του Σαν Σεμπαστιάν, της Ονταριμπία και του Ιρούν, καταλήγοντας για το μεγαλύτερο μέρος της ιστορίας του να είναι υπό κοινή εκμετάλλευση από τους κατοίκους της πρωτεύουσας και της Ονταριμπία. Σήμερα, το λιμάνι του είναι το δεύτερο σε σημασία της Χώρας των Βάσκων και το 14ο στο σύνολο του ισπανικού κράτους.
Εξωτερικοί σύνδεσμοι
Κατηγορία:Πόλεις της Γκιπούθκοα Κατηγορία:Λιμένες της Ισπανίας
Απόλλων 7
Πλήρωμα
Το πλήρωμα που επάνδρωσε την πτήση του Απόλλων 10 ήταν: * Αριθμός πτήσεων (συμπεριλαμβανομένης της παρούσας), ακολουθούμενος από τα εμβλήματα των αποστολών, στις οποίες έχουν πάρει μέρος.
Η εφεδρική ομάδα αποτελείτο από τους:
Εξωτερικοί σύνδεσμοι
Κατηγορία:Πρόγραμμα Απόλλων Κατηγορία:Διαστημικές αποστολές το 1968
Διαδοχικές γωνίες
right|thumb|Οι γωνίες, και  είναι διαδοχικές. Στην γεωμετρία, τρεις ή παραπάνω γωνίες λέγονται διαδοχικές αν κάθε μία και η επόμενη της είναι εφεξής γωνίες.
Παραπομπές
Κατηγορία:Γωνία Κατηγορία:Γεωμετρία
Ισαάκ Μπάσεβις Σίνγκερ
Ο Ισαάκ Μπάσεβις Σίνγκερ (Isaac Bashevis Singer, 21 Νοεμβρίου 1902 - 24 Ιουλίου 1991) ήταν Αμερικανοεβραίος συγγραφέας, γεννημένος στην Πολωνία, ο οποίος βραβεύτηκε με το Νόμπελ Λογοτεχνίας το 1978.
Το 1970 και το 1974 του απονεμήθηκαν το Εθνικό Λογοτεχνικό Βραβείο Παιδικής Λογοτεχνίας (National Book Awards in Children's Literature) και το Εθνικό Λογοτεχνικό Βραβείο Μυθιστορήματος (National Book Awards in Fiction) των Η.Π.Α αντίστοιχα.
Όλα τα μυθιστορήματα και τα διηγήματά του ο Σίνγκερ τα έγραψε στη γλώσσα των Εβραίων της Κεντρικής και Ανατολικής Ευρώπης, τα Γίντις.
Βιογραφικό
Ο Ισαάκ Μπάσεβις Σίνγκερ γεννήθηκε το 1902 στο χωριό Leoncin, κοντά στη Βαρσοβία. Μολονότι συχνά αναφέρεται ότι γεννήθηκε το 1904, η πραγματική ημερομηνία γέννησής του πρέπει να η 21η Νοεμβρίου του 1902, όπως ο ίδιος ο συγγραφέας είχε δηλώσει στον επίσημο βιογράφο του, Paul Kresh, και στη γραμματέα του, Dvorah Telushkin. Ο Σίνγκερ είχε δηλώσει, όταν ήταν νέος, ως ημερομηνία γέννησης τη 14η Ιουλίου του 1904, προκειμένου να αποφύγει τη στράτευση.
Ο πατέρας του ήταν ραββίνος και η μητέρα του κόρη ραββίνου. Ο Σίνγκερ όταν εγκαταστάθηκε στις Η.Π.Α και ξεκίνησε να γράφει χρησιμοποίησε διάφορα ψευδώνυμα μεταξύ των οποίων και το Μπάσεβις, από το όνομα της μητέρας του Bathsheba. Αργότερα πρόσθεσε αυτό το ψευδώνυμο στο πραγματικό του όνομα. Δύο από τα αδέρφια του, η Έστερ Κράιτμαν (Esther Kreitman) και ο Ίσραελ Γιόσουα Σίνγκερ (Israel Joshua Singer) έγιναν επίσης συγραφείς.
Λίγο μετά τη γέννησή του, ο Σίνγκερ με την οικογένειά του εγκαταστάθηκαν στην πόλη Radzymin και το 1914 μετακόμισαν στην οδό Krochmalna αρ. 12, στη φτωχή εβραϊκή γειτονιά της Βαρσοβίας. Τη ζωή και την ατμόσφαιρα της γειτονιάς στην οποία μεγάλωσε ο Σίνγκερ τις έχει αποτυπώσει σε πολλά από τα έργα του. Το 1917 με την μητέρα του και τον μικρότερο αδερφό του Μόσε, εγκαταστάθηκε στην πόλη καταγωγής της μητέρας του, το Biłgoraj, όπου τα αδέρφια της μητέρας του ήταν ραββίνοι. Το 1921 ο Σίνγκερ επέστρεψε στη Βαρσοβία και μπήκε στο Tachkemoni Rabbinical Seminary γρήγορα όμως κατάλαβε ότι δεν ήθελε να γίνει ραββίνος. Επέστρεψε στο Biłgoraj όπου παρέδιδε μαθήματα εβραϊκών για να βγάζει κάποια χρήματα αλλά γρήγορα τα παράτησε. Το 1923 ο μεγαλύτερος αδερφός του Ίσραελ Γιόσουα του βρήκε δουλειά, ως διορθωτή τυπογραφείου στο Literarische Bleter, στη Βαρσοβία, όπου ο ίδιος ήταν εκδότης.
Εξωτερικοί σύνδεσμοι
Κατηγορία:Βραβευμένοι με Νόμπελ Λογοτεχνίας Κατηγορία:Πολωνοί νομπελίστες Κατηγορία:Αμερικανοεβραίοι Κατηγορία:Αμερικανοί συγγραφείς Κατηγορία:Πολωνοί συγγραφείς
Celebrating Jon Lord: The Rock Legend
Celebrating Jon Lord: The Rock Legend είναι ο τίτλος του διπλού, ζωντανά ηχογραφημένου CD και DVD, το οποίο ηχογραφήθηκε και κυκλοφόρησε εις μνήμη του κιμπορντίστα Τζον Λορντ, πρώην μέλους των Deep Purple, Whitesnake, Paice, Ashton & Lord, κ.α..
Η ηχογράφηση του πραγματοποιήθηκε στο Royal Albert Hall του Λονδίνου στις 4 Απριλίου 2014, με την συμμετοχή σπουδαίων μουσικων που κατά το παρελθόν συνεργάστηκαν με τον Λορντ, όπως όλα τα μέλη της όγδοης σειράς μελών των Deep Purple, ο τραγουδιστής των Iron Maiden, Μπρους Ντίκινσον, ο πρώην μπασιστας των Deep Purple, Trapeze και Black Country Communion, Γκλεν Χιουζ, ο πρώην κιμπορντίστας των Yes, Ρικ Γουέικμαν, κ.α..
Το άλμπουμ σκαρφάλωσε στο # 12 των γερμανικών τσαρτ και το Top-40 του ελβετικού καταλόγου επιτυχιών.
Έκδοση CD
CD 1
CD 2
Θέσεις τσαρτ
Celebrating Jon Lord: The Rock Legend (άλμπουμ)
Επίσημη κυκλοφορία: 29 Σεπτεμβρίου 2014
Μουσικοί
Το Celebrating Jon Lord: The Rock Legend ηχογραφήθηκε από τους εξής μουσικούς:
Νομική βιβλιοθήκη
Νομική βιβλιοθήκη είναι η βιβλιοθήκη που έχει σχεδιαστεί για να βοηθήσει τους φοιτητές που σπουδάζουν στη Νομική, τους δικηγόρους , τους δικαστές και υπαλλήλους που εργάζονται σε νομικά τμήματα και οποιοδήποτε άλλον που θεωρεί ότι είναι αναγκαίο να καθορίσει σωστά την κατάσταση του δικαίου.
Οι περισσότερες Νομικές Σχολές σε όλο τον κόσμο έχουν επίσης μια νομική βιβλιοθήκη, ή σε ορισμένα πανεπιστήμια , υπάρχει τουλάχιστον ένας τομέας της πανεπιστημιακής βιβλιοθήκης που αφιερώνεται στο δίκαιο.
Αμερικάνικες νομικές βιβλιοθήκες'''
Οι μεγαλύτερες νομικές βιβλιοθήκες στον κόσμο βρίσκονται στις Ηνωμένες Πολιτείες, λόγω της μοναδικής φύσης της αμερικανικής ομοσπονδιακής κυβέρνησης και του εξαιρετικά πολύπλοκου νομικού συστήματος που αναπτύχθηκε ως αποτέλεσμα. Η μεγαλύτερη νομική βιβλιοθήκη στον κόσμο είναι η Βιβλιοθήκη του Κογκρέσου, η οποία κατέχει πάνω από 2.650.000 τόμους. Η μεγαλύτερη ακαδημαική νομική βιβλιοθήκη στον κόσμο είναι η βιβλιοθήκη της Νομικής Σχολής του Χάρβαρντ, η οποία κατέχει πάνω από 2 εκατομμύρια τόμους. Κατ 'αντιδιαστολή, η μεγαλύτερη νομική βιβλιοθήκη στο Ηνωμένο Βασίλειο είναι η Βιβλιοθήκη Μπόντλιαν, του οποίου η συλλογή των 450.000 τόμους είναι απλώς κατά μέσο όρο παρόμοια με των ΗΠΑ. Κάθε διαπιστευμένο αμερικανικό νομικό σχολείο, απαιτείται από το American Bar Association να έχει μια νομική βιβλιοθήκη η οποία πληροί ορισμένες προδιαγραφές όσον αφορά την ποσότητα και την ποιότητα των υλικών που διατίθενται. [ 2 ] Μερικές νομικές βιβλιοθήκες βρίσκονται στο ίδιο κτίριο με τη γενική βιβλιοθήκη, αλλά πολλές είναι είτε στο κτήριο του τομέα της νομικής του σχολείου , ή σε ξεχωριστές εγκαταστάσεις όλες μαζί. Τα περισσότερα δικαστήρια έχουν επίσης μια νομική βιβλιοθήκη ; Το κτήριο που στεγάζεται το Ανώτατο Δικαστήριο των ΗΠΑ έχει μία από τις πιο εκτεταμένες βιβλιοθήκες στον κόσμο, που συναγωνίζεται με αυτή της νομικής Βιβλιοθήκης του Κογκρέσου. Ορισμένα από τα μεγαλύτερα δικηγορικά γραφεία διατηρούν μια ιδιωτική βιβλιοθήκη για τους δικούς τους δικηγόρους, αλλά πολλές επιχειρήσεις σε πόλεις οπου υπάρχει κολέγιο και σε μεγαλύτερες πόλεις με πανεπιστήμια απλώς οι δικηγόροι πραγματοποιύον την έρευνα τους εκεί.